गोलियों से थर्राया दिल्ली का मितराऊं गांव, गैंगवार में गैंगस्टर के पिता की हत्या  
करीब 20 हत्याओं का आरोपी गैंगस्‍टर मंजीत महल अभी जेल में है
मंजीत सिंह की कई सालों से गैंगस्टर किशन पहलवान से दुश्मनी चल रही है
मामले पर मृतक श्रीकिशन के घरवाले या पड़ोसी बात करने को तैयार नहीं हुए
राजधानी दिल्ली का मितराऊं गांव रविवार सुबह करीब 11 बजे गोलियों की आवाज़ से गूंज उठा. स्कोर्पियो में आये 4-5 बदमाशों ने अपने घर के बाहर बैठे 74 साल के बुजुर्ग श्रीकिशन के ऊपर ताबड़तोड़ गोलियां चलायीं. पुलिस के मुताबिक 15 से 20 राउंड फायरिंग हुई जिसमें श्रीकिशन को 5 गोलियां लगीं और उन्होंने मौके पर ही दम तोड़ दिया. हत्या के बाद बदमाश फरार हो गए. मृतक श्रीकिशन नामी गैंगस्टर मंजीत महल के पिता थे जो बीते साल नजफगढ़ के पूर्व विधायक भरत सिंह की हत्या के आरोप में गिरफ्तार हुआ था. करीब 20 हत्याओं का आरोपी मंजीत अभी जेल में है. गैंगस्टर मंजीत सिंह की कई सालों से गैंगस्टर किशन पहलवान से दुश्मनी चल रही है. पुलिस इस हत्या को इन दोनों की दुश्मनी से जोड़ कर देख रही है. मामले की जांच जारी है.
वहीं इस मामले पर बाहरी दिल्ली के डीसीपी ऋषिपाल का कहना है कि हमें इस घटना से जुड़े कुछ सुराग मिले हैं, आसपास लगे सीसीटीवी कैमरों की फुटेज भी खंगाली जा रही है. मौका ए वारदात से कई खाली कारतूस भी बरामद हुए है जिन्हें फॉरेंसिक जांच के लिए भेजा गया है. मृतक श्रीकिशन का शव पोस्टमॉर्टम के लिए भेज दिया गया है. हालांकि इस मामले पर श्रीकिशन के घरवाले या पड़ोसी बात करने को तैयार नहीं हुए.    

वहीं इस मामले पर बाहरी दिल्ली के डीसीपी ऋषिपाल का कहना है कि हमें इस घटना से जुड़े कुछ सुराग मिले हैं, आसपास लगे सीसीटीवी कैमरों की फुटेज भी खंगाली जा रही है. मौका ए वारदात से कई खाली कारतूस भी बरामद हुए है जिन्हें फॉरेंसिक जांच के लिए भेजा गया है. मृतक श्रीकिशन का शव पोस्टमॉर्टम के लिए भेज दिया गया है. हालांकि इस मामले पर श्रीकिशन के घरवाले या पड़ोसी बात करने को तैयार नहीं हुए.